
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2006 M. BALANDŽIO 27 D. SPRENDIMO NR. T-106 PAKEITIMO

2009 m. kovo 26 d. Nr. T-117
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d., savivaldybės tarybos 2005 m. gruodžio 22 d. sprendimu Nr.T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 4.2 p. ir atsižvelgdama į Keturnaujienos bendruomenės centro 2009 m. vasario 13 d. prašymą, nusprendžia:

1.Pakeisti savivaldybės tarybos 2006 m. balandžio 27 d. sprendimą Nr. T-106 „Dėl negyvenamųjų patalpų, esančių Sintautų seniūnijoje, Užsienių kaime, perdavimo laikinai neatlygintinai valdyti ir naudotis“:

1.1. 1 punkte vietoj žodžio „penkeriems“ įrašant žodį „dešimčiai“;

1.2  1 punkte vietoj numerio „Nr.7695“ įrašant „Nr.84/9039“;



1.3. 1 punkte po žodžių „pastatas pažymėtas šifru „1C1/p“ įrašant žodžius „unikalus pastato Nr.8498-3007-1010“;


1.4. 1 punktą išdėstant taip:


„1. Perduoti asociacijai Keturnaujienos bendruomenės centrui laikinai neatlygintinai valdyti ir naudotis pagal panaudos sutartį dešimčiai metų savivaldybei nuosavybės teise priklausančias ir šiuo metu Sintautų kultūros centro patikėjimo teise valdomas 54,21 kv. m ploto negyvenamąsias patalpas, esančias Sintautų seniūnijoje, Užsienių kaime (Nekilnojamojo turto kadastrinių matavimų byloje Nr.84/9039 pastatas pažymėtas šifru 1C1/p, unikalus pastato Nr.8498-3007-1010,  patalpų indeksai - 1-9, 1-10, 1-16, leidžiant naudotis 4,81 kv. m bendro naudojimo patalpų plotu, kurių indeksai – 1-7, 1-8), asociacijos Keturnaujienos bendruomenės centro įstatuose šiuo metu numatytoms funkcijoms vykdyti.“


2. Įgalioti savivaldybės administracijos direktorių sudaryti ir pasirašyti susitarimą dėl savivaldybės turto panaudos sutarties Nr. 1D-12, sudarytos 2006 m. gegužės 19 d., pakeitimo.

Meras





              Juozas Bertašius

